
Parlamentul  României

Camera  Deputaţilor

Comisia pentru industrii si servicii

Bucureşti 17.11.2010                                                                                                                                                                           Nr. 23/272/2010

A V I Z
asupra proiectului de Lege pentru completarea art.3 din Legea nr.597/2001

privind unele măsuri de protecţie şi autorizare a construcţiilor

 în zona de coastă a Mării Negre

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, cu proiectul de Lege pentru completarea art.3 din Legea nr.597/2001 privind unele măsuri de protecţie şi autorizare a construcţiilor  în zona de coastă a Mării Negre, transmis cu adresa nr. PLx 500 din 9 noiembrie 2010 şi înregistrat la comisie cu nr.23/272 din 9 noiembrie 2010.

Conform prevederilor art.75 alin.(1) şi (3) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Avizul comisiei urmează să fie trimis Comisiei pentru administraţie publică, amenajarea teritoriului şi echilibru ecologic, care este sesizată în fond.
Proiectul de lege provine dintr-o propunere legislativă şi are ca obiect de reglementare completarea art.3 din Legea nr.597/2001, respectiv introducerea uneo reglementări privind interzicerea autorizaţiilor de construire privind obiective care produc poluare – de genul centrelor de gestionare sau depozitare a deşeurilor industrialem, rafinăriilor sau instalaţiilor în producerea îngrăşămintelor chimice, combinatelor siderurtgice, centralelor nucleare sau centrale electrice care utilizează elemente radioactive, precum şi alte unităţi industriale de profil – în perimetrul administrativ al alocalităţilor urbane sau rurale din zona litoralului la o distanţă mai mică de 20 de kilometri de linia de ţărm a Mării Negre şi de Rezervaţia Biosfera Delta Dunării.

Senatul în calitate de primă Cameră sesizată, a adoptat acest proiect de lege  în şedinţa din 15 septembrie 2010.

Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr.639/21.05.2010.
Guvernul, prin punctul său de vedere nr.2042 din 9 august 2010, nu susţine adoptarea acestei iniţiative legislative.

 Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 17.11.2010.
În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma prezentată de Senat.
În raport de obiectul şi conţinutul său proiectul de Lege face parte din categoria legilor ordinare.
PREŞEDINTE,
Iulian IANCU

Consilier parlamentar, Ioan Bivolaru

